શ્રેષ્ઠ ફિલ્મોની એક ખાસિયત એ હોય છે કે તેમાં રહેલી ખામોશી પણ તમને કંટાળો નથી આપતી, ઊલટું તે પ્રેક્ષકો સાથે એક સંબંધ સ્થાપિત કરે છે. આમિર ખાનનો એ પ્રયત્ન તેમની અંદર છુપાયેલા કલાકારની ઈમાનદારી છે. ફિલ્મ ઘણું બધું સમજાવી જાય છે. ખાસ કરીને તેના સંગીત અને ગીતોના માધ્યમથી શ્રી શંકર-એહસાન-લૉય શ્રેષ્ઠ સાબિત થયા છે તો પ્રસૂન જોશી શબ્દોથી માનવીય સંવેદનાને સ્પર્શી જાણે છે. જે લોકો કહેતા હોય કે કેમેરો હંમેશા જૂઠું જ બોલે તેમણે અમોલ ગુપ્તાની (ક્રિએટીવ ડાયરેક્ટર) આ ફિલ્મ ‘તારે જમીન પર’ થયેલા રીસર્ચ પર ધ્યાન આપવું રહ્યું. કેમેરો જૂઠું નથી બોલતો, પરંતુ આપણે તેને સાચું બોલવાનો મોકો નથી આપતા.